
TÁMOGATÁSI SZERZŐDÉS
amely létrejött egyrészről, 

Budapest Főváros XIV. Kerület Zugló Önkormányzata
(székhely: 1145 Budapest, Pétervárad u. 2.; nyilvántartási szám: 729161 
adószám: 15514004-2-42, stat. szám: 15514004-8411-325-01,képviseli: Horváth Csaba polgármester)
mint Támogató (a továbbiakban: Támogató),

másrészről  

Budapesti Rendőr-főkapitányság

(székhely: 1139 Budapest, Teve utca 4-6.; adószám: 15720388-2-51
képviseletében eljár: dr. Terdik Tamás r. vezérőrnagy, rendőrségi tanácsos,
Budapest rendőrfőkapitánya)
mint Támogatott (a továbbiakban: Támogatott),

- a továbbiakban együttesen: Felek – között az alulírott napon és helyen az alábbi tartalommal:

Felek kijelentik, hogy Budapest Főváros XIV. kerület Zugló köz- és vagyonvédelmének javítása érdekében – figyelemmel a Rendőrségről szóló 1994. évi XXXIV. törvény (a továbbiakban: Rtv.) 9. § (1) bekezdése és a belügyminiszter irányítása alatt álló egyes rendvédelmi szervek és oktatási intézmények részére felajánlott adományok elfogadásának rendjéről szóló szabályzat kiadásáról szóló 26/2010. (XII.29.) BM utasításban foglaltakra – megkötik az alábbi támogatási szerződést.

1. [bookmark: _Ref50362906]Felek kijelentik, hogy jelen megállapodást (a továbbiakban: Szerződés) a Budapesti Rendőr-főkapitányság irányítása alá tartozó XIV. kerületi Rendőrkapitányság (cím: 1143 Budapest, Stefánia út 83-85. a továbbiakban: Kedvezményezett) munkájának támogatása érdekében kötik.

2. Felek kijelentik, hogy Kedvezményezett Támogatottnak a szervezeti rendszerébe tartozó, önálló jogi személyiséggel nem rendelkező szervezeti eleme, ezért jelen Szerződésben foglalt pénzügyi támogatás nyújtásához kapcsolódó jogok és kötelezettségek jogszerű érvényre juttatása érdekében a Kedvezményezett javára történő juttatás Támogatotton, mint Önálló jogi személyen keresztül valósul meg.
3. Támogató kijelenti, hogy Budapest Főváros XIV. kerület Önkormányzat Képviselő-testülete ………………….. számú határozatában úgy döntött, hogy a Támogatott részére egyszeri vissza nem térítendő bruttó 5.775.000,- Ft, - azaz ötmillió hétszázhetvenötezer forint – támogatást nyújt a Kedvezményezett javára, amelynek fedezete rendelkezésre áll a Támogató 2021. évi költségvetésében.

4.  A 3. pontban meghatározott támogatási összeg kizárólag a Kedvezményezett személyi állományának jutalmazására fordítható.  

5. Támogató kijelenti, hogy a Szerződés alapján biztosított pénzösszeg tekintetében rendelkezési joga nem korlátozott.

6. Támogatott kötelezettséget vállal arra, hogy a támogatás összegét az 1. pontban meghatározott célra használja fel oly módon, hogy az fedezetet nyújtson a kifizetőt terhelő közterhekre is.

7. Támogató nyilatkozik, hogy a Szerződés aláírásának időpontjában adóhatóságnál, vámhatóságnál, társadalombiztosítási szervnél esedékessé vált, nyilvántartott köztartozása nincs, amelyre vonatkozó nyilatkozat jelen Szerződés elválaszthatatlan részét képezi (1. sz. melléklet)
8. Az igényelt támogatás a közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban: Knyt.) hatálya alá esik, ezért a kérelem érvényességének feltétele a Knyt. 6.§ (1) bekezdésében foglalt összeférhetetlenséggel és a 8.§ (1) bekezdésében foglalt érintettséggel kapcsolatos nyilatkozatnak, továbbá érintettség fennállása esetén az annak közzétételét kezdeményező kérelemnek a támogatási kérelemhez történő csatolása. A nyilatkozat másolata a támogatási szerződés 2. sz. mellékletét képezi.

9. Támogatott kijelenti, hogy 
· halasztott hatályú vagy lejárt esedékességű köztartozása nincs,
· az államháztartás alrendszereiből folyósított támogatásból eredő lejárt és ki nem egyenlített fizetési kötelezettsége nincs,
· nem áll felszámolás alatt.

Kedvezményezett tudomásul veszi, hogy jelen támogatási szerződés közérdekből nyilvános, azt Támogató Knyt. végrehajtásáról kiadott 67/2008. (III. 29.) Korm. rendelet 2.§ előírásainak megfelelően közzéteszi.

10. A támogatás biztosítása átutalással történik a Támogatott Magyar Államkincstárnál vezetett 10023002-01451430-00000000 számú számlájára, amelyet Támogató a Szerződés hatályba lépését követő 15 napon belül folyósít.

11. A támogatás teljes összege 2022. január 01. és január 31. között használható fel.

12. Támogatott köteles a támogatás összegét egyéb pénzeszközeitől elkülönítetten kezelni, illetve nyilvántartani arra is figyelemmel, hogy a támogatás felhasználásának mértékéről Támogató megkeresésére naprakész információkkal tudjon szolgálni.

13. Támogató jogosult a támogatás felhasználását ellenőrizni, ennek során Kedvezményezettől az ellenőrzéshez szükséges adatokat bekérni.

14. A támogatás elszámolásának határideje: 2022. március 31.

15. Kedvezményezett köteles támogatott 2021. évi tevékenységről szöveges szakmai beszámolót és a támogatási összeg felhasználásáról pénzügyi elszámolást készíteni 2022. március 31-ig. A beszámoló és az elszámolás eljuttatása tértivevényes postai küldemény útján „Budapest Főváros XIV. Kerület Zuglói Polgármesteri Hivatal, 1145 Budapest, Pétervárad utca 2. Közbiztonsági referens” címen lehetséges. 

Határidőre nem, vagy nem megfelelően teljesített beszámoló, illetve pénzügyi elszámolás esetén Támogató hiánypótlás keretében szerződésszerű teljesítésre hívja; fel megszűnt Kedvezményezett elszámolásra feljogosított képviselőjét egy alkalommal, 10 napos határidővel, tértivevényes postai küldemény útján. 

16. A pénzügyi elszámolási kötelezettség teljesítése az alábbi módon történik: 

a.) A támogatásból kifizetett záradékolt számlák és bizonylatok hitelesített másolata. /Az eredeti példányra rá kell vezetni az alábbi záradékot: „Elszámolva Budapest Főváros XIV. Kerület Zugló Támogató .................... nytsz. szerződése alapján ......... ..........Ft”, majd a bizonylatot le kell másolni. A másolatot az alábbi szöveggel kell hitelesíteni: „A másolat az eredetivel mindenben megegyezik”, és dátummal, a szervezet képviselőjének aláírásával és pecséttel ellátni. A záradékban szereplő összeg az illető számla végösszegéből az adott szerződés keretében elszámolt összeg legyen./ 

b.) A kifizetés igazolására szolgáló bizonylat hitelesített másolata. 

A hitelesítés az a.)pontban leírtaknak megfelelően történik. 

c.) A pénzügyi elszámolási összesítő kitöltése (3.sz. melléklet), nyilatkozattétel a támogatási szerződésben foglaltaknak megfelelően történt felhasználásról. 

17. Amennyiben a Kedvezményezett nem a jelen Szerződésben meghatározott célra használja fel a támogatás összegét, illetőleg annak egy részét, vagy a jelen Szerződésben vállalt elszámolási kötelezettségét elmulasztja, köteles a támogatás teljes összegét, illetőleg annak a céllal ellentétes módon felhasznált részét az erre vonatkozó felszólítás kézhezvételétől számított 8 napon belül visszafizetni.

18. Jelen Szerződés mindennemű módosítása és kiegészítése kizárólag írásos formában – a Felek előzetes egyeztetésével és kölcsönös egyetértésével – történhet.

19. Támogató jelen Szerződés aláírásával hozzájárul a támogatással kapcsolatos adatok (támogatás leírása, értéke, célja, felhasználása, elfogadójának megnevezése és székhelyének címe), valamint a Támogató nevének és székhelye címének Rendőrség (www.police.hu) honlapján történő közzétételéhez.

20. Jelen Szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadók. Felek megállapodnak abban, hogy a jelen Szerződésből eredő jogvitákat elsősorban békés úton, egyeztetés útján kívánják megoldani.
Felek a jelen megállapodást - mely 4 számozott oldalból és 5 egymással megegyező eredeti példányban készült, az alulírott helyen és időpontban elolvasás után, mint akaratukkal mindenben egyezőt, jóváhagyólag írják alá.

21. [bookmark: _Ref50362914]Jelen Szerződés a Felek kölcsönös aláírásának napján, amennyiben a Szerződést a Felek nem ugyanazon a napon írják alá, úgy az az időben utolsó aláírás időpontjában lép hatályba.

Budapest,…………………………					Budapest, …………………………

……………………………………….			      ……………………………………….
      Horváth Csaba						dr. Terdik Tamás r. vezérőrnagy
Budapest Főváros XIV. Kerület                                                  rendőrségi tanácsos
   Zugló Önkormányzat  			                         Budapest rendőrfőkapitánya
	Támogató   						            Kedvezményezett


Előzetes jogi ellenőrzés:					Előzetes jogi ellenőrzés:
								
Budapest,							Budapest,

……………………………				………………………………………..


Pénzügyi ellenjegyzés:					Pénzügyi ellenjegyzés:
	
Budapest,							Budapest,


…………………………..				  …………………………………..

